b'\n_START_ARTICLE_\nLuol Deng\n_START_SECTION_\nTidlig liv\n_START_PARAGRAPH_\nLoul Deng nedstammer som Dinka fra Sudan og er en av en s\xc3\xb8skenflokk p\xc3\xa5 ni. Stammen er kjent for \xc3\xa5 lage noen av verdens h\xc3\xb8yeste personer._NEWLINE_Da Deng var liten jobbet hans far, Aldo Deng, som transportminister for Sudan. Senere m\xc3\xa5tte Loul, sammen med hans familie, flykte til Egypt p\xc3\xa5 grunn av den sudanske borgerkrigen. Da Loul Deng kom til egypt med hans familie, m\xc3\xb8tte han den gamle NBA-stjernen Manute Bol, for\xc3\xb8vrig ogs\xc3\xa5 en annen Dinka. Av Bol l\xc3\xa6rte Luol Deng og hans bror hvordan man spilte basketball. I 1993 fikk Deng-familien asyl i England. Da dro de til South Norwood i London._NEWLINE_I England utviklet Loul en interesse for fotball og basketball. Luols bror spiller n\xc3\xa5 proffesjonelt basketball i England og enda to av hans s\xc3\xb8sken har spilt basketball p\xc3\xa5 college i USA._NEWLINE_I 2007\xe2\x80\x932008-sesongen donerte Deng $50 (ca. 300 kroner) per scoring til \xc2\xabninemillion.org\xc2\xbb, og $50 per scoring til \xc2\xabUnited Nations Foundation\xe2\x80\x99s Nothing But Nets initiative\xc2\xbb.\n_START_SECTION_\nPhoenix Suns\n_START_PARAGRAPH_\nI f\xc3\xb8rste opptaksrunde 2004 ble Luol Deng trukket opp til NBA-laget Phoenix Suns. Men allerede det samme \xc3\xa5ret, 24. juni 2004, ble Deng byttet bort til Chicago Bulls mot Bulls f\xc3\xb8rste opptaksrunde, rettighetene til \xc3\xa5 trekke opp Jackson Vroman og penger.\n_START_SECTION_\nChicago Bulls\n_START_PARAGRAPH_\nI samme \xc3\xa5ret som Luol Deng ble trukket til Phoenix Suns ble han byttet, som nevnt tidligere, til Chicago Bulls. Deng ble forn\xc3\xb8yd i klubben og han spiller fortsatt for Chicago Bulls. Det var en tid da Chicago Bulls hadde problemer med \xc3\xa5 sikre seg en kontrakt med stortalentet, men det hele l\xc3\xb8ste seg til slutt da Bulls ga Deng en kontrakt der Deng blir l\xc3\xb8nnet mellom ti og 14 millioner dollar hvert \xc3\xa5r, noe som tilsvarer mellom 55 og 80 millioner kroner.\n_START_SECTION_\nKilder\n_START_PARAGRAPH_\nDeng bio hos NBA'